जब विदेश मंत्रालय के वरिष्ठ अधिकारियों से इस बारे में बातचीत की तो बताया गया कि दोनों देशों के बीच ताज़ा माहौल को देखते हुए इसी महीने की 20-21 तारीख़ को बातचीत की संभावना कम है.

जब इस बारे में विदेश राज्यमंत्री आनंद शर्मा से पूछा तो बजाय यह स्वीकारने के कि 20 तारीख को संभावित बातचीत टाल दी गई है, उन्होंने ख़ुद यह सवाल उठा दिया कि 20-21 तारीख को दोनों पक्षों के बीच बातचीत को किसने तय किया.

उन्होंने कहा, "दोनों देशों के बीच मुनासिब वक्त आने पर बातचीत होगी. यह कतई ज़रूरी नहीं है कि इन्हीं तारीख़ों पर बातचीत हो. दोनों पक्षों के बीच बातचीत तो होगी पर कब, यह तारीख़ अभी तय नहीं है."



ग़ौरतलब है कि इस घोषणा से कुछ घंटे पहले ही भारत के प्रधानमंत्री मनमोहन सिंह ने मुंबई में बम धमाकों के बाद की स्थितियों का जायज़ा लेने के बाद कहा है कि यदि सीमापार से चरमपंथी गतिविधियों को पाकिस्तान रोक पाने में असमर्थ रहता है तो इससे शांति प्रक्रिया प्रभावित हो सकती है.

दोनों ही ओर से पिछले कुछ समय से एक दूसरे के प्रति परस्पर विश्वास पैदा करने के लिए विदेश सचिव स्तर पर वार्ता हो रही थी. 

हाल ही में दोनों दे... अधिकतम 4000 वर्णों के लिए लेख जारी रखें:
शों के विदेश सचिवों के बीच दिल्ली में तीसरे दौर की बातचीत हुई थी. बातचीत में तय किया गया था कि आगे की बातचीत 20 जुलाई को होगी.